[{"text_idx": "#000003", "text": "Cyhoeddi Fframwaith Gwirfoddoli a\u2019r Gymraeg a lansio ymgyrch denu mwy o wirfoddolwyr \ufffc"}, {"text_idx": "#000007", "text": "Cydweithiodd MIC gyda cwmni Iath cyf. i ymchwilio i\u2019r heriau, llwyddiannau ac arferion da wrth i fudiadau recriwtio gwirfoddolwyr sy\u2019n siarad Cymraeg. Canolbwyntiodd yr ymchwil ar ardaloedd Conwy, sir Benfro a Rhondda Cynon Taf."}, {"text_idx": "#000008", "text": "Mae\u2019r ddogfen Fframwaith Gwirfoddoli a\u2019r Gymraeg yn ddogfen arweiniol hawdd i\u2019w dilyn i endidau i\u2019w defnyddio wrth fynd ati i recriwtio gwirfoddolwyr."}, {"text_idx": "#000009", "text": "Bydd y Fframwaith wedi ei lleoli ar dudalen newydd am wirfoddoli yn Gymraeg ar wefan Gwirfoddoli Cymru: "}, {"text_idx": "#000010", "text": "Bydd ymgyrch denu gwirfoddolwyr yn cael ei lansio ar ddydd Iau\u2019r Eisteddfod ac yn parhau hyd ddiwedd Medi, rydym yn annog pobl sydd a\u0302 diddordeb i fynd i wefan Gwirfoddoli Cymru i weld yr ystod eang o gyfleoedd gwirfoddoli sydd ar gael, a hynny wrth ddefnyddio Cymraeg."}, {"text_idx": "#000012", "text": "\u201cGwyddwn fod llawer iawn o siaradwyr Cymraeg yn rhoi o\u2019u hamser i helpu yn ein cymunedau lleol. Yn aml nid yw siaradwyr Cymraeg yn defnyddio\u2019r gair Gwirfoddoli, yn hytrach yn nodi eu bod yn helpu yn lleol, sy\u2019n wych, a rydym yn diolch i\u2019r pobl hynny sy\u2019n gwneud gwahaniaeth yn barod. Credwn drwy ddefnyddio dulliau modern fel gwefan Gwirfoddoli Cymru gall endidau apelio i griwiau newydd o bobl i helpu, a thrwy hynny cael mwy o bobl yn defnyddio\u2019r Gymraeg\u201d."}, {"text_idx": "#000013", "text": "Mae mudiadau Cymraeg amlwg eu hiaith fel Mudiad Meithrin, y Ganolfan Dysgu Cymraeg Genedlaethol a\u2019r Urdd yn rhan o\u2019r ymgyrch yma ac i gyd yn awyddus iawn ddenu a chefnogi mwy o wirfoddolwyr."}, {"text_idx": "#000014", "text": "Yn ogystal mae llawer iawn o fudiadau sydd ddim yn gweithio\u2019n gyfan gwbl drwy\u2019r Gymraeg, neu sydd ddim yn benodol yn hyrwyddo\u2019r Gymraeg, yn awyddu i ddenu mwy o wirfoddolwyr sy\u2019n gallu siarad Cymraeg, a bydda nhw hefyd yn rhan o\u2019r ymgyrch marchnata dros y ddeufis nesa."}, {"text_idx": "#000016", "text": "\u201cMae angen gwirfoddolwyr arnom i gefnogi unigolion a grwpiau yn ein cymunedau trwy eu hiaith gyntaf. Mae cael gwirfoddolwr sy\u2019n siarad Cymraeg yn hanfodol i\u2019r Groes Goch gefnogi pobl mewn argyfwng a meithrin eu gwytnwch\u201d."}, {"text_idx": "#000019", "text": "Yn siarad yn y digwyddiad oedd:"}, {"text_idx": "#000026", "text": "Mentrau Iaith Cymru is an equal opportunities employer committed to promoting equality, diversity and inclusion."}]